open-index/open-wikipedia-markdown huggingface dataset:
Prokopenko Anna Porfirovna

**Anna Porfirovna Prokopenko**, (yana bir varianti – **Prokofyevna)** (1915-yil, Belgorod viloyati, Rossiya imperiyasi – vafot etgan yili maʼlum emas, Lastovtsi qishlogʻi, Ukraina) Gruziya SSR, Maxaradze tumani, SSSR Qishloq xoʻjaligi vazirligining Nasakiral sovxozi ishchisi. Sotsialistik Mehnat Qahramoni (1949).
## Hayoti va faoliyati
Anna Prokopenko 1915-yilda Belgorod viloyatida oddiy qishloq oilasida tugʻilgan. U boshlangʻich taʼlimni tugatgandan soʻng qishloq xoʻjaligida ishlaydi. 1933-yilda Maharaj tumanidagi Nasakirol sovxozining choy plantatsiyasida ishlagan, 1940-yillarda uning direktori Gʻarjaladze Mixail Gʻorgiyevich boʻlgan. Anna Prokpenko 1950-yilda oʻzining mehnat yutuqlari uchun Lenin ordeni bilan taqdirlandi.

Anna Prokopenko faoliyat yuritayotgan kolxoz 1950-yilda 0,5 gektar maydonda 6297 kilogramm yashil choy barglarini yetishtirishga muvaffaq boʻldi va shu munosabat bilan SSSR Oliy Kengashi Prezidiumining 1949-yil 9-avgustdagi farmoni bilan „1950-yilda yuqori sifatli yashil choy barglaridan yuqori hosil olgani uchun Sotsialistik Mehnat Qahramoni“ unvoni, Lenin ordeni va Oʻroq va bolgʻa oltin medallari bilan taqdirlangan (6160-son).

Xuddi shu farmon bilan Nasakiral sovxozining boshqa ishchilari Mariya Timofeevna Ivaxnova, Irina Artyomovna Kovaleva, Praskovya Yakovlevna Sotnik, Lidiya Terentyevna Topchieva va Elena Afanasyevna Fedorovalar ham Sotsialistik Mehnat Qahramoni unvoni bilan taqdirlangan.

Anna Prokopenko nafaqaga chiqqanidan keyin Kveda-Nasakirali qishlogʻida yashadi.

1968-yildan buyon kasaba uyushma ahamiyatidagi shaxsiy nafaqaxoʻr boʻlib kelgan. 1990-yillarning boshlarida u Xmelnitskiy viloyati, Lastovtsi qishlogʻidagi oʻgʻlining uyiga koʻchib oʻtdi.

Uning oʻlim sanasi maʼlum emas (2008-yil apreldan keyin).

## Mukofotlari
* Sotsialistik Mehnat Qahramoni
* Lenin ordeni – ikki marta (07.05.1949; 1951)

## Manbalar


## Adabiyot

* Musafirova O. Poslednie geroi // Komsomolskaya pravda v Ukraine : gazeta. – 2008. – 29 aprelya.

## Havolalar

* Prokopenko Anna Porfirovna  (rus.). Sayt „Geroi strani“.
Abdulloh Mazandaroniy

Oyatulloh Shayx **Abdulloh Mazandaroniy** () (milodiy 1840–1912;  hijriy 1256 –1330) —shialikning marjaʼ mazhabidan va Qojarlar sulolasiga qarshi konstitutsiyaviy harakatlar yetakchisi. U Mirzaye Rashtining shogirdi edi. U Oxund Xurosoniy va Mirzo Husayn Xalili Tehroniylar bilan birga Osiyoning birinchi demokratik inqilobini – Eron konstitutsiyaviy inqilobini qoʻllab-quvvatlashda ishtirok etgan va Oxund Xurosoniyning barcha asosiy bayonotlarini imzolagan.

## Hayoti
Uning toʻliq ismi Molla Abdulla Langrudiy edi. Uning otasi Shayx Muhammad Nosir Gʻiloniy boʻlib, Gilondan Eronning Mozandaron viloyatiga koʻchib oʻtgan. Abdulla Eron shimolida, bugungi kunda Amol nomi bilan mashhur Barfrus shahrida tugʻilgan. Boshlangʻich taʼlimni Eronda tugallagach, Atabadga yoʻl oladi. Karbaloda Zayn-al-obeddin Mozandaroniy va Shayx Hasan Ardakoniydan tahsil oladi. Keyinchalik, oʻqishni davom ettirish uchun Najafga bordi va taxminlarga koʻra, u umrining oxirigacha u yerda yashagan.

### Ustozlari
Mozandaroniy taʼlimni Barforush seminariyasida boshlagan. Mulla Muhammad Ashrafiy darslarida qatnashgan. Iroqqa koʻchib oʻtgach, uning ustozlari orasida Shayx Mahdiy Kashef Al Gata, Zayn Al Abedin Mazandaroniy, Shayx Hasan Ardekoniy, Molla Muhammad Iravoniy va Mirzo Habib Olloh Rashti kabilar bor edi.

## Siyosiy harakati
Mozandaroniy Muhammad Kazim Xurosoniy va Husayn Xalili bilan birga Qojarlar sulolasiga qarshilik koʻrsatgan ulamolar qatorida edi. Ular „ Najaflik ulamo Talata“ nomi bilan ham tanilgan. Abdulla konstitutsiyaviy harakatdagi asosiy shaxslardan biri edi. U odamlarni Rossiya bosqiniga va adolatsiz shartnomalarga qarshilik koʻrsatishga daʼvat etdi va islom dinini qoʻllab-quvvatlovchi xatlar yozishga kirishdi. Mohammad Kazim Xurosoniy bilan bir qatorda Mozandaroniy ham ingliz hukumatining siyosati va Eron ichki ishlariga aralashuviga qarshi norozilik bildirdi. U konstitutsiyaviylik davrida Eron xalqining harakatini qoʻllab-quvvatlagan va ularni ragʻbatlantirish uchun telegramma va xatlar yuborgan. Oxund Xurosoniy, Mirzo Husayn Tehroniy va Shayx Abdulloh Mozandaroniylar imom yoʻqligida diniy dunyoviylik modeli nazariyasini ilgari surdilar, bu model hali ham shia diniy maktablarida tatbiq etilyapti.

Shoh Muhammad Alishoh fitnaga qarshi kurash va islomni himoya qilish niqobi ostida saylovlarni qayta-qayta kechiktirdi. Muhammad Ali Shoh Najafdagi muxolifatlarga maktublar yozib, bobilar va boshqa bid’atchilarning fitnalariga qarshi yordam soʻragan. Biroq, Oxund Xurosoniy, Mirzo Tehroniy va Mirzo Abdulloh Mozandaroniylar bunga javoban demokratiyaning diniy qonuniyligini tasdiqladilar va shohga jamiyat sharoitini yaxshilash va mamlakatni mustamlakachilik taʼsiridan himoya qilishda konstitutsiyaviy asosda boshqarashni maslahat berdilar.

## Manbalar
Shrenu Parikh

**Shrenu Parikh**- hindistonlik aktrisa boʻlib 11-noyabrda tavallud topgan. Uning **Iss Pyaar Ko Kya Naam Doon? Ek Baar Phir** (2013-2015) romantik dramasidagi Aastha Agnihotri, **Ishqbaaaz** serialidagi Gauri Kumari Sharma rollarini yaxshi ijro etganligi uchun tomoshabinlar eʼtirofiga sazovor boʻlgan.
## Yoshligi
Shrenu Vadodarada tu’gilib oʻsgan. U maktabni Navarachana Vidyani Vidyalayada oʻqigan, keyinchalik Vadodaradagi Babaria farmasevtika institutida bakalavr darajasini oladi. Shrenuning Shubham Parikh ismli ukasi bor.
## Faoliyati
Shrenu ekranlarda chiqishni 2010-yilda *Zindgi Ka Har Rang…Gulaal* shousidan boshlaydi. U birinchi marotaba bosh rolni 2011-yilda Colors Tv dagi *Havan* shousida ijro etgan. Keyin u Sony TVda namoyish etilgan Gaurav Khanna bilan Byaah Hamari Bahoo Ka filmida bosh rolda oʻynagan. Bu rolni ijro etgandan soʻng, u intervyularidan birida „Bu rol orqali men aktyorlik mahoratimni oshirdim“ -, deydi.
2013-2015 yillarda StarPlusda namoyish etilgan *Iss Pyaar Ko Kya Naam Doon? Ek Baar Phir* romantik dramasida Avinash Sachdev bilan bosh rollarda oʻynagan. Filmda u oilasidagi ayollar haq-huquqi uchun uydagi zoʻravonliklarga qarshi kurashishdan toymaydigan Aastha Agnihotri obrazini yoritadi. Aastha rolida tanilganidan soʻng turli kinolardan bir qator takliflar oladi.
2017-yilda StarPlusda namoyish qilingan *Dil Boley Oberoi* serialida Kunal Jaisingh bilan birga suratga tushadi. U Gauri Kumari Sharma obrazini gavdalantiradi. Shrenu keyinchalik bu serial *Ishqbaaaz* seriali bilan birlashtirilganidan soʻng ham Gauri Kumari Sharma obrazida oʻynashni davom etdi, 2018-yilda serial fasllari tugangandan soʻng suratga tushmagan.
2023-yil fevraldan beri Zee TVda namoyish etilayotgan *Maitree* serialida Maitree rolini ijro etmoqda.
## Filmografiyasi
### Televideniya

#### Maxsus chiqishlari

### Filmlari

### Seriallari

## Manbalar
Leonel Justiniano

**Leonel Justiniano Arauz** (; 1992-yil 2-iyulda tugʻilgan, Santa Kruz de la Sierra, Boliviya) - "Bolivar" futbol klubi va Boliviya milliy terma jamoasi tarkibida yarim himoyachi pozitsiyasida toʻp suruvchi boliviyalik professional futbolchi.

## Klubdagi karyerasi
Justiniano Bolivar klubining tarbiyalanuvchilaridan biri hisoblanadi. 2011-yil 27-noyabrda "Real Potosi"ga qarshi oʻyinda u Boliviya chempionatida debyut qiladi. 2012-yil 4-noyabrda Petroleroga qarshi oʻyinda Leonel klubi Bolivar uchun oʻzining birinchi golini uradi. 2014-yilning yozida Justiniano "Potosi"dan ijara asosida "Nacional" ga oʻtadi. Shu yili 11-avgust kuni Blumingga qarshi oʻyinda u yangi jamoada debyut qiladi. 31-avgust kuni "Petrolero"ga qarshi oʻyinda Leonel "Nacional" safida ilk golini uradi. 2015-yilning yozida Justiniano Bolivarga qaytadi. Klubdagi faoliyati davomida klub azosi sifatida 4 marta chempionlikni qoʻlga kiritadi.

2019-yilning yozida Justiniano Xorxe Vilsterman klubiga oʻtadi. 8-avgust kuni “Bluming” klubiga qarshi bahsda u yangi jamoasi safida ilk bor debyut qiladi.

## Xalqaro karyerasi
2017-yil 23-mart kuni JCh-2018 saralash bosqichi doirasida Kolumbiyaga qarshi oʻyinda Justiniano Boliviya terma jamoasi safida ilk bor debyut qiladi.

2019-yilda Justiniano Braziliyada boʻlib oʻtadigan Amerika Kubogi musobaqasi uchun Boliviya terma jamoasining asosiy tarkibiga kiritiladi. Turnirda u Braziliya, Venesuela va Peru terma jamoalariga qarshi oʻtkazilgan oʻyinlarda ishtirok etadi. Venesuelaliklarga qarshi oʻyinda Leonel terma jamoasidagi ilk golini uradi.

### Boliviya terma jamoasidagi gollari

## Yutuqlari
**Jamoasi**

 **«<nowiki/>[[Bolivar (futbol klubi)|Bolivar]]<nowiki/>»**

* Boliviya chempionati gʻolibi (4) - Clausura 2013, Apertura 2017, Clausura 2017, Apertura 2019

## Manbalar
Giannis Kalampokis

**Giannis Kalampokis** (muqobil imlo: *Ioannis*, *Yiannis*, *Yannis*, *Kalambokis*, *Kalabokis*) (yunoncha: Dínēs; 1978 -yil 15-avgustda tug'ilgan) - Aterio, Gretsiyalik professional, Greek. futbolchi va hozirgi basketbol murabbiyi. 6'5 dyuym (1,96 m) balandlikda u asosan hujumchi sifatida o'ynagan. U oxirgi marta Gretsiya ligasining AEK Afhens jamoasi bilan o'ynagan.

## Professional futbolchilik karerasi

### Klub karyerasi
Kalampokis o'z faoliyatini Gretsiyaning Neoi Palatianis o'smirlar jamoasida boshlagan va keyin u 1999-yilda Gretsiya A2 ligasida "Palaio Faliro" safida o'ynab, professional debyut qilgan. 2003-yilda u "Olympiacos Piraus" bilan Gretsiya ligasi va Yevroligada debyut qildi. Keyin u Gretsiyaning AEK Athensna va PAOK Saloniki klublarida o'ynadi.

2007-yilda u Gretsiyaning "Panionios" klubi bilan shartnoma imzoladi. 2009-yilda u Italiya ligasining "Treviso" klubiga qo'shildi. Treviso bilan o'ynagach, u yana Panioniosga ko'chib o'tdi.

2010-yilda u Gretsiyaning "Ikaros" klubiga o'tdi. 2011 - 2012-yilgi mavsumda u yana PAOKga ko'chib o'tdi va mavsumni Germaniya Ligasi Alba Berlin klubida yakunladi. U 2012 - 2013-yilgi mavsumda Gretsiyaning "Kolossos" klubida o'ynagan, keyin esa 2013 - 2014-yilgi mavsumda Gretsiyaning" Rethymno Aegean" klubiga qo'shilgan.

2015 - 2016-yilgi mavsumni “Olimpiakos” bilan o‘tkazgandan so‘ng, Kalampokis 2015-yil 2-oktabrda AEK Afina bilan shartnoma imzoladiU 2016-yilning 29-avgustida basketbol oʻynashni yakunlaganini eʼlon qildi.

### Terma jamoadagi faoliyati
Kalampokis shuningdek, EuroBasket 2009-yil musobaqasida Gretsiya erkaklar terma jamoasi bilan o'ynadi hamda bronza medalini egasi aylandi.

## Murabbiylik karerasi
Professional basketbol o'ynashdan nafaqaga chiqqanidan so'ng, Kalampokis Gretsiya televideniesida basketbol o'yinlari uchun sport sharhlovchisi bo'lib ishga kirdi. Keyin u Panioniosning yoshlar akademiyalariga murabbiylik qildi. U shuningdek, Gretsiya basketbolchilar uyushmasi prezidenti bo'lib ishlagan.

U 2017-yilning noyabr oyida Gretsiya erkaklar milliy basketbol jamoasining yordamchi murabbiyi bo'ldi.

## Mukofotlar va yutuqlar

### O'yinchi sifatida

### Professional martaba

* 2 × Gretsiya ligasi yulduzlari: (2007-yil, 2010-yil)

### Gretsiya kattalar terma jamoasi

* EuroBasket 2009-yil: Bronza medali

## Manbalar va eslatmalar

## Tashqi havolalar

* Twitter
* EuroLeague.net profili
* Eurobasket.com profili
* Draftexpress.com profili 1 
* Draftexpress.com profili 2 
* Gretsiya basketbol ligasi profili 
* Italiya ligasi profili  
* Italiya ligasi bio  
* FCM profili 
* Yunon federatsiyasi profili
Enid Bliton

**Enid Meri Blyton** (1897-yil 11-avgust – 1968-yil28-noyabr) – ingliz bolalar yozuvchisi boʻlib, uning kitoblari 1930-yillardan buyon 600 million nusxadan ortiq sotilgan va dunyo boʻylab bestseller boʻlib kelgan. Uning kitoblari hali ham juda mashhur va toʻqson tilga tarjima qilingan. 2019-yil iyun holatiga koʻra, Blyton ijodi eng koʻp tarjima qilingan mualliflar boʻyicha 4-oʻrinni egalladi. U taʼlim, tabiiy tarix, fantaziya, sir va Injil hikoyalari kabi keng koʻlamli mavzularda yozgan. U bugungi kunda „Noddy“, „Mashhur beshlik“, „Yashirin yettilik“, „Beshta topiluvchi“ va „Malori minoralari“ kitoblari bilan yaxshi eslanadi, garchi u boshqa koʻplab kitoblarni, jumladan, Sent-Kler, „Eng yaramas qiz“ va „Olisdagi daraxt“ turkumlarini ham yozgan.

Uning birinchi kitobi, 24 sahifalik sheʼrlar toʻplami, „Bolalarning shivirlari“ 1922 yilda nashr etilgan. Oʻzining „Tilaklar sarguzashtlari“ (1937) va „Sehrli yogʻoch“ (1939) kabi ilk romanlarining tijorat muvaffaqiyatidan soʻng, Blyton adabiy imperiya qurishni davom ettirdi, baʼzida oʻzining sermahsul jurnali va gazetalariga qoʻshgan hissasiga qoʻshimcha ravishda yiliga ellikta kitob chiqarardi. Uning yozishi rejasiz edi va asosan behush ongidan kelib chiqqan; u oʻz hikoyalarini uning oldida sodir boʻlgan voqealar sifatida yozardi. Uning ishining katta hajmi va uni ishlab chiqarish tezligi Blyton arvoh yozuvchilar armiyasini ishlaganligi haqidagi mish-mishlarga olib keldi, u buni qatʼiyan rad etdi.

Blytonning ishi 1950-yillardan boshlab adabiyotshunoslar, oʻqituvchilar va ota-onalar oʻrtasida uning yozishi va mavzulari, xususan, Noddy seriyasidagi shubhasiz tabiati tufayli tobora bahsli boʻlib borardi. Baʼzi kutubxonalar va maktablar uning asarlarini taqiqlab qoʻyishdi va 1930-yillardan 1950-yillargacha BBC uning hikoyalarini adabiy ahamiyatga ega emasligi sababli translyatsiya qilishdan bosh tortdi. Uning kitoblari elitistik, seksist, irqchi, ksenofobik va Ikkinchi jahon urushidan keyin Britaniyada paydo boʻlgan yanada progressiv muhitga zid deb tanqid qilingan, ammo ular yozuvchi 1968-yilda vafot etganidan beri bestseller boʻlishda davom etmoqda.

U oʻz oʻquvchilarini kuchli axloqiy asos bilan taʼminlash mas’uliyatini his qildi, shuning uchun u ularni munosib sabablarni qoʻllab-quvvatlashga undadi. Xususan, u tashkil etgan yoki qoʻllab-quvvatlagan klublar orqali hayvonlar va bolalar uchun xayriya jamgʻarmalari uchun mablagʻ toʻplash uchun ularni ragʻbatlantirdi.

Blyton hayotining hikoyasi Helena Bonham Karter bosh rolda ishtirok etgan BBC televizion filmi Enidda sahnalashtirilgan. U birinchi marta 2009-yilda Buyuk Britaniyada BBC Four telekanalida efirga uzatilgan.
Otlarni xonakilashtirish

## '''Otlarni xonakilashtirish'''

### Otlarning kelib chiqish tarixi

Otlar taxminan 55 million yil avval  keng maysazorlarda  poyga qilishgan - ya'ni ular biz mavjud bo'lishimizdan ancha avval paydo bo'lgan. Ammo yozma tarix yuzaga kelmasdan oldingi davr qoldiqlari shuni ko'rsatadiki, muzlik davri oxirilarida, taxminan 10 000 yil oldin, Amerikada yovvoyi otlar nobud bo'lgan va G'arbiy Yevropa va Markaziy Osiyoda kamayib borgan. Aksariyat olimlar,  odamlar xuddi shu yerda  otni xonakilashtirishgan deb hisoblashadi, ammo uy otlarining DNKsi juda xilma-xildir. Bu esa ularning bir necha joylarda turli xil yovvoyi otlar populyatsiyasidan kelib chiqqan bo'lishi mumkinligini ko'rsatadi.

### Otlarndan turli xil yo'llarda foydalanishgan

 Odamlar taxminan *6000 yil* oldin otlarni xonakilashtirishgan va vaqt o'tgani sayin,  biz otning  2000 dan ortiq zotlarni yaratdik. Birinchi xonaki otlar, ish yoki minish uchun emas, aksincha,  asosan *oziq-ovqat manbai* sifatida saqlangan. Qozog'istonda, Markaziy Osiyoda, taxminan 5500 yil oldin go'sht uchun otlar boqilganligi haqida dalillar mavjud. Keyinroq, ular aravalarni tortish uchun foydalanildi va ot minish, Afg'oniston va Eronda taxminan *4000 yi*l oldin tarqalgan. Biz otlarni jang maydonlarida, fermalarda va boshqa joylarda o'z ehtiyojlarimizga mos holatda shakllantirganimizdek, bu hayvonlar ham  insoniyat tarixini shakllantirgan hisoblanadi.  Sayohat qilish, savdo qilish, o'ynash, ishlash va urush qilish usullari , bizning otlardan foydalanishimiz sababli chuqur shakllangan. *3000 yildan ko'proq vaqt* davomida otda yoki ot aravada bo'lgan  jangchida eng yaxshi qurol bor deb hisoblangan. vaqtlar  o'tib, *Osiyodan Yevropaga, Amerikaga* qadar otlardan foydalanish sivilizatsiyalar o'rtasidagi kuchlar muvozanatini o'zgartirdi. Ot mingan odamlar otsiz odamlar  bilan to'qnashganda, otlar ularga katta ustunlikni ta'minlagan. Har ikki tomonning otlari bo'lgan holatda,  janglar ularning otliqlari yoki otliqlarining kuchi va strategiyasiga asoslangan edi. Otlar *1900-yillarda* harbiy usullarni aniq belgilashda yordam berardi, toki ularning o'rniga pulemyotlar, tanklar, samolyotlar va boshqa zamonaviy qurollar kirib kelmagunga qadar.

### Hozirgi kunda

Otlar ulkan bir kuch manbaidir. Ularning mushak tanalari old tomondan orqaga qaraganda og'irroq bo'lib, ular otlarga  og'ir yuklarni tortish uchun yaxshi va yuklarni muvozanatda saqlash uchun yordam beradi. Shu bilan birga, ular chaqqon va tezdirlar, ya'ni qiyin vazifalarni yuqori tezlikda bajarishga mos keladi. Shuning uchun ming yildan ko'proq vaqt mobaynida odamlar otlarning kuchidan yerga ishlov berish va chorva mollarini boshqarish uchun foydalanishar edi. Hozirgi otlar askarlarni jangga olib borishga odatlanmagan, ular avvalgidek omoch  tortmaydilar. Ammo otlar hali ham hayotimizning bir qismidir. Bugungi kunda dunyodagi 58 million ot ish va urush uchun emas, balki do'stlik, sport va dam olish uchungina foydalaniladi.
## Manbalar

## Havolalar
* Otlar haqida
Abdo

**Abdo** tibbiyotda abdominal soʻzining qisqartmasi hisoblanadi.

Ism sifatida **Abdo** yoki **Abdu** deb nomlangan taniqli odamlar quyidagi boʻlimlarda koʻrishimiz mumkin.

## Odamlar
Erkaklar uchun qoʻlyiladigan arabcha ism va taxallus. Abdu „xizmatkor“ yoki „qul“ degan maʼnoni anglatuvchi „Abda“ soʻzining boshqa bir variantidir.

### Abdu nomli taniqli shaxslar
Abdo Al-Edresi – (1986-yilda tugʻilgan), yamanlik futbolchi.

Abdu Alassan Dji Bo – (1979-yilda tugʻilgan), nigeriyalik dzyudochi.

Abdu Cherif – marokashlik qoʻshiqchi.

Abdu Diuf – (1935-yilda tugʻilgan), Senegalning ikkinchi prezidenti.

Abdu Dumbiya – (1990-yilda tugʻilgan), fransuz futbolchisi.

Abdu Soule Elbak – (1954-yilda tugʻilgan), Grande Comore avtonom oroli prezidenti.

Abdo Hakim – (1973-yilda tugʻilgan), livanlik aktyor va ovoz ijrochisi.

Abdu al-Hamuliy – (1836-1901-yillarda yashagan), misrlik musiqachi.

Abdo Hussameddin – (1954-yilda tugʻilgan), Suriya siyosatchisi va vaziri.

Abdo Khal – (1962-yilda tugʻilgan), Saudiya Arabistoni yozuvchisi.

Abdu El-Xolti – (1980-yilda tugʻilgan), fransuz futbolchisi.

Abdoh Otaif – (1984-yilda tugʻilgan), Saudiya Arabistoni futbolchisi.

Abdu Sall – (1980-yilda tugʻilgan), senegallik futbolchi.

Abdu Shaher – ingliz jang sanʼati ustasi.

Abdo at-Tallaviy– 2011-yilda Homs qamalida oʻldirilgan suriyalik general.

Abdu Traore – (1981 yilda tugʻilgan), malilik futbolchi.

Ali Abdu Ahmed – Eritreyalik siyosatchi.

Mario Abdo Benites –paragvaylik siyosatchi.

Adnan Abdo Al Suxni – (1961-yilda tugʻilgan) Suriya siyosatchisi va vaziri.

### Abdu nomli taniqli familiyalar
Ahmad Abdu – (1936-yilda tugʻilgan), Komoriya siyosatchisi.

Ali Abdo – (futbol raisi), eronlik avstraliyalik bokschi va Persepolis Athletic and Cultural Club asoschisi va Persepolis FC raisi.

Ali Abdo – (kurashchi) (1981-yilda tugʻilgan), avstraliyalik erkin kurashchi.

Fifi Abdu – (1953-yilda tugʻilgan), misrlik raqqosa va aktrisa.

Geniv Abdo – (1960-yilda tugʻilgan), amerikalik jurnalist, olim va yozuvchi.

Jey Abdo – (1962-yilda tugʻilgan), suriyalik amerikalik aktyor.

Jon Abdo – amerikalik sogʻliqni saqlash va fitnes mutaxassisi, biznesmen, dietolog va motivatsion maʼruzachi.

Hamse Abduh – (1991-yilda tugʻilgan), falastinlik suzuvchi.

Hussam Abdo – xudkush hujumchi.

Jimmi Abdu – (1984-yilda tugʻilgan), Komoriyalik futbolchi.

Keyt Abdo – (1981-yilda tugʻilgan), ingliz telesporti boshlovchisi va jurnalisti.

Muhammad Abdo – (1949-yilda tugʻilgan), saudiyalik qoʻshiqchi.

Naser Jeyson Abdo – (1990-yilda tugʻilgan), amerikalik sobiq AQSh armiyasining birinchi toifasi asli iordaniyalik. Amerikalik vijdonan harbiy xizmatchi va 2012-yilda terrorizm bilan bogʻliq ayblovlar qilingan.

Reza Abdoh – amerikalik teatr rejissyori.

Reema Abdo – (1963-yilda tugʻilgan), kanadalik chalqancha suzuvchi va olimpiyachi.

Tom Abdo – (1894-1967-yillarda yashagan), amerikalik poker oʻyinchisi.

## Qoʻshimcha foydalanish uchun

* Britaniya dispenser optiklari assotsiatsiyasi.

## Yana qarang

* Abu Abdo yoki Abu Abdo al-Favval, Suriyaning Halab shahridagi mashhur salon.
## Manbalar
Davlat byudjeti daromadlari

**Davlat byudjeti daromadlari** yoki **byudjet daromadlari** - bu davlat tomonidan davlat xarajatlarini moliyalashtirish uchun soliqlar va soliq bo'lmagan manbalardan olinadigan pul. Davlat byudjeti daromadlari, shuningdek, davlat xarajatlari davlat byudjetining tarkibiy qismlari va hukumatning moliyaviy siyosatining muhim elementidir. Soliqlarni yig'ish hukumatning eng asosiy vazifasidir, chunki daromad davlatning ishlashi, umumiy manfaatni ta'minlash (jamoat manfaatlarini bajarish uchun ijtimoiy shartnoma orqali) va uning qonunlarini bajarish uchun zarurdir; daromadning bu zarurati zamonaviy byurokratik davlat rivojlanishining asosiy omili edi. 

Davlat byudjeti daromadlari davlat qarzi va pul bosib chiqarishdan farq qiladi, bu ikkalasi ham davlatning pul taklifini byudjet daromadlarini ko'paytirmasdan oshiririshning vaqtinchalik chorasi sifatida xizmat qiladi.

## Daromad manbalari
Hukumat daromad olishi mumkin bo'lgan turli manbalar mavjud. Davlat daromadlarining asosiy manbalari turli makonda va zamonda turlicha bo'lgan. Zamonaviy davrda soliq tushumlari odatda hukumat uchun asosiy daromad manbayi hisoblanadi.  OECD tomonidan e'tirof etilgan soliq turlariga daromad va foyda soliqlari, turli yig'imlar badallari, ijtimoiy soliq, mol-mulk solig'i va boshqa soliqlar kiradi. 

Soliq bo'lmagan daromadlar davlat korporatsiyalaridan olinadigan dividendlar, jarimalar, yig'imlar, davlat mulkini xususiylashtirishdan tushumlar va xalqaro moliya institutlarining tashqi kreditlari va qarzlari ko'rinishidagi kapital tushumlarini o'z ichiga oladi. Tashqi yordam ko'pincha rivojlanayotgan mamlakatlar uchun asosiy daromad manbayi bo'lib, ba'zi rivojlanayotgan mamlakatlar uchun esa asosiy daromad manbai hisoblanadi.  

Malum bir vaziyatlarda tizimda mahalliy hukumatlar o'z daromadlarining bir qismini o'zidan yuqori hukumatdan transfert to'lovlari ko'rinishida yordam olishlari mumkin.

## Siyosat
Ko'pchilik hukumatlarda davlat daromadlarini nazorat qiluvchi moliya vazirligi, soliq xizmati va boshqa organlar mavjud. Hukumatlar, shuningdek, daromadlarni yig'ish uchun ajratilgan alohida daromad yig'ish xizmatiga ega bo'lishi mumkin.

## Manbalar
Urmanov Bekseit

**Bekseit Urmanov** (1907-yil, Turkiston viloyati, Qizilchorva qishlogʻi, Rossiya imperiyasi — vafot etgan yili va joyi nomaʼlum) — kolxozchi, Sotsialistik Mehnat Qahramoni (1948).

## Biografiya
1907-yilda Qizilchorva qishlogʻida (hozirgi Toshkent viloyati, Oʻzbekiston ) tugʻilgan. 1930-yilda “Qizil-Charva” kolxoziga ishga kiradi. U oddiy kolxozchi bo‘lib ishlagan. Ulug' Vatan urushida qatnashgan. 1945-yilda demobilizatsiyadan so'ng u tug'ilgan kolxoziga qaytib keldi va u yerda naslchilik firmasi boshlig'i bo'lib ishlay boshladi. Keyin Frunze nomidagi kolxozda asalarichi bo‘lib ishladi. 1959-yilda nafaqaga chiqdi.

## Mukofotlar

* "Berlinni egallaganlik uchun" medali ;
* Sotsialistik Mehnat Qahramoni - SSSR Oliy Kengashi Prezidiumining 1948-yil 23-iyuldagi farmoni bilan;
* Lenin ordeni (1948);
* "1941-1945 yillardagi Ulug' Vatan urushida Germaniya ustidan qozonilgan g'alaba uchun" medali. »

## Adabiyot

* KazSSR. Kyskasha ensiklopediyasi, 2-jild. Olmaota - 1987-yil.

* Урманов Бексейт  (рус.). Сайт «Герои страны».
Olivier Sibony

**Olivier Sibony** (1967-yilda tugʻilgan) – fransuz maslahatchisi, akademik va yozuvchi hisoblanadi. U bir nechta mashhur kitoblarning muallifi va Daniel Kahneman va Cass R.Sunstein bilan birgalikda „New York Times“ning eng koʻp sotilgan „ *Shovqin: Inson hukmidagi nuqson“ kitobining ham* hammuallifi.

Sibony Parijdagi unversitetlardan birida strategiya va menejment boʻyicha professor boʻlib ishlagan. U yerda 2020-yilda oʻqituvchilik mahorati uchun „Vernimmen“ mukofotiga sazovor boʻlgan. Shuningdek, Sibony Oxford universiteti qoshidagi Said Business Schoolda dotsent sifatida faoliyat olib bordi. Olivier Sibony yana bir qator Fransiyaning nufuzli maktab, litsey va oliy o'quv yurtlarida ishladi.

## Bolaligi
Olivier Sibony 1967-yilda Fransiyaning Parij shahrida tugʻilgan. Ketma-ket Louis-Le-Grand litseyi va Carnot litseyiga oʻqishga kirdi va 1988-yilda ularni tamomladi.

2017-yilda Sibony doktorlik dissertatsiyasini himoya qildi. Parij Dauphine universitetida professor Stefani Dameron rahbarligida dissertatsiya yoʻqladi. Uning dissertatsiyadagi mavzusi „Strategik qarorlar qabul qilish jarayonida xatolikni tushunish va oldini olish: xulq-atvor strategiyasining ahamiyati“ edi.

## Faoliyati
1991-yil boshidan 2015-yil yakuniga qadar Olivier Sibony McKinsey&Company kompaniyasida ishlagan. Kompanyada 1997-yilda ish boshqaruvchi, 2004-yilda esa katta ish boshqaruvchi etib saylangan. Uning asosiy vazifasi chakana savdo va katta sektorlarda strategiyaning oʻsishiga qaratilgan vazifalar edi. Faoliyati davomida u kompanyaning Parij, Nyu York va Brusseldagi ofislarida ish boshqaruvchi va direktor sifatida ishlagan. Bundan tashqari Olivier Sibony ko'plab tadqiqotlarni amalga oshiradi. 

2015-yilda Sibony HEC Parij unversitetining fakultetlaridan biriga ishga kirdi. Hozirda ushbu fakultetning strategiya boʻlimida professor hisoblanadi.

## Manbalar
And mushugi

**And mushugi** () – mushuklar oilasining Janubiy Amerikada tarqalgan turi. And togʻlarining nisbatan borish qiyin boʻlgan hududlarida joylashganligi sababli, jonivor haqda ilmiy maʼlumotlar juda kam. Masalan, ushbu turning birinchi videotasvirlari 2000-yildan keyin paydo boʻlgan.
## Tashqi koʻrinishi
And mushugi tashqi koʻrinishi jihatdan xuddi shu mintaqada yashovchi pampa mushugiga juda oʻxshaydi. Ikkala tur oʻrtasidagi farq hali ham ilmiy tadqiqot obyekti boʻlib, unda faqat muzeylardan bir nechta namunalar mavjud. Bu mushukning uzunligi taxminan 70 sm, dumining uzunligi esa 45 sm, vazni 4 dan 7 kg gacha boradi. Sovuq havodan himoyalanish uchun moʻynasi qalin, rangi qora dogʻlar bilan qoplangan kulrang-jigarrang. Dumi qora halqa shaklidagi chiziqlarga ega.

## Tarqalishi
And mushugi – Janubiy Amerikadagi eng kam uchraydigan mushuk turi. Asosan And togʻlarining Peru janubidan oʻtib janubi-gʻarbiy Boliviya va Argentina shimoli-gʻarbiy qismigacha choʻzilgan hududlarda tarqalgan. Dengiz sathidan 3000 dan 5000 m gacha balandlikda yashashni afzal koʻradi.

## Oziqlanishi
And mushugi mayda sutemizuvchilar bilan oziqlanadi, lekin boshqa mushuklar kabi oʻlja tanlashda ancha moslashuvchan.

## Muhoza holati
Olimlarning taʼkidlashicha, bu mushuklarning populyatsiyasi juda oz. Shuning uchun, And mushuklari Vashingtondagi Turlarni himoya qilish konvensiyasida roʻyxatga olingan. Konvensiya And mushuklaridan tayyorlangan mahsulotlarning barcha savdosini taqiqlaydi.

## Taksonomiyasi
Koʻpgina ilmiy ishlarda And mushugi *[[:en:Oreailurus|Oreailurusning]]* alohida urugʻi sifatida tasniflanadi. Wilson va Reeder (2005) kabi yangi olimlar uni yoʻlbars mushuklari (*Leopardus*) orasiga joylashtiradi. Bu urugʻ tarkibiga esa otselot ham kiritilgan.

## Manbalar

## Havolalar

* 
* 
*
Abashidze Axmed Shugeibovich

**Axmed Shugeibovich Abashidze** (1923-yil, Gruziya SSR, Ajariston ASSR, Kedskiy tumani Tsxmorisi qishlogʻi – 1992-yil, Gruziya, Ajariya, Kedskiy okrugi, Tsxmorisi qishlogʻi) Kedskiy tumani, Frunze nomidagi kolxoz aʼzosi. ASSR Gruziya SSR. Sotsialistik Mehnat Qahramoni (1949).

## Hayoti va faoliyati
1923-yilda Kedskiy tumani Tsxmorisi qishlogʻida (hozirgi Kedskiy munitsipaliteti) dehqon oilasida tugʻilgan. Oʻrta maktabni tugatgach, 1939-yilda Kedskiy tumanidagi Frunze nomidagi kolxozda oddiy kolxozchi boʻlib ishladi. Urushdan keyingi yillarda u komsomol-yoshlar tamaki yetishtirish boʻlinmasini boshqargan.

1948-yilda u rahbarlik qilgan boʻlinma 0,3 gektar maydondan gektaridan oʻrtacha 25 sentnerdan Trapezond tamaki bargi, 2.7 gektar maydondan 19,1 sentnerdan Samsun navidan yigʻib olishga muvaffaq boʻldi va shu sababli SSSR Oliy Kengashi Prezidiumining 1949-yil 18-iyundagi farmoni bilan unga *"*1948-yilda tamaki yetishtirishdan yuqori hosil olgani uchun*"* Sotsialistik Mehnat Qahramoni unvoni, Lenin ordeni hamda Oʻroq va bolgʻa oltin medali bilan taqdirlangan (3798-son) .

Xuddi shu farmon bilan oʻsha kolxoz rahbari Israpil Osmanovich Nakashidzega ham Sotsialistik Mehnat Qahramoni unvoni berildi.

Keyinchalik, kolxoz rahbarlarini tayyorlash boʻyicha qishloq xoʻjaligi maktabini tugatgach, Dandalo qishlogʻidagi kolxozda agronom boʻlib ishladi va 1955-yilda oʻzi tugʻilgan Tsxmorisi qishlogʻidagi Frunze nomidagi kolxoz raisligiga saylandi. Gruziya qishloq xoʻjaligi institutini tamomlab, 1959-yildan Keda viloyatida agronom, 1961-yildan Keda viloyatida tamaki mahsulotlarini xarid qilish boʻyicha davlat inspektori, 1967-yildan tamaki ishlab chiqarish boʻlimi boshligʻi boʻlib ishlagan.

1976-yil yanvardan – Tsxmorisi qishlogʻidagi birlashgan kolxoz raisi sifatida faoliyat yuritgan. 1979-yil yanvar oyidan pensiyaga chiqqunga qadar kolxozga rahbarlik qildi. 1980-yildan buyon kasaba uyushma ahamiyatidagi shaxsiy nafaqaxoʻr hisoblanadi.

Kedskiy munitsipalitetining Tsxmorisi qishlogʻida yashagan. Abashidze Axmed Shugeibovich 1992-yilda vafot etgan.

## Manbalar

## Adabiyot

* 

## Havolalar

* Abashidze Axmed Shugeybovich  (rus.). Sayt „Geroi strani“.
Abashiri

– Yaponiyaning Hokkaido mintaqasida joylashgan shahardir.

Abashiri Abashiri qamoqxonasi bilan tanilgan. Meiji davridagi siyosiy mahbuslarni qamoqqa olish uchun foydalanilgan muassasa. Eski qamoqxona muzeyga aylantirilgan, biroq shahardagi yangi qattiq tartibli qamoqxonada hamon foydalanishadi.

2008-yil holatiga koʻra, shaharning taxminiy aholisi 40,333 kishini tashkil qilgan.

## Etimologiyasi
"Abashiri" nomining kelib chiqishi haqida turli xil nazariyalar mavjud va shuning uchun kelib chiqishi nomaʼlum. Bu nazariyalarning barchasi Ainu tilining Kanji talqiniga asoslangan.

## Geografiyasi
Abashiri Okhotsk prefekturasining sharqiy qismida, Kitamidan 50 km sharqda joylashgan. Baland togʻlar yoʻq, lekin tepaliklar koʻp. Shahar boʻylab Abashiri daryosi oqib oʻtadi va shaharda uchta koʻl (Abashiri koʻli, Notoro koʻli va Tofutsu koʻli) mavjud.

### Iqlimi
Iqlimi issiq yoz bilan nam kontinental (Köppen: *Dfb*).

## Iqtisodiyoti
130 kunlik vegetatsiya davri qisqa boʻlgani uchun mintaqadagi suli, kartoshka va loviya kabi ekinlar chidamli boʻlishi kerak. Pichan mahalliy sigirlar, otlar va qoʻylar uchun yetishtiriladi. Dengiz jamiyatning, shuningdek, iqtisodiyotning muhim qismidir, chunki baliq ovlash va dengiz oʻtlari yashashning muhim vositasidir.

## Manbalar
Beatrix Potter

**Helen Beatrix Potter** (1866-yil 28-iyul – 1943-yil 22-dekabr) – ingliz yozuvchisi, illyustrator tabiatshunos. U 1902-yilda uning birinchi tijorat nashri boʻlgan „Quyon Piter qissasi“ kabi hayvonlar tasvirlangan bolalar kitoblari bilan mashhur. Uning kitoblari, jumladan, 23 ta ertak 250 million nusxadan koʻproq sotilgan. Tadbirkor Potter belgilar savdosining kashfiyotchisi edi. 1903-yilda Piter Rabbit patentlangan birinchi hayoliy qahramon boʻlib, uni eng qadimgi litsenziyalangan qahramonga aylantirdi.

Yuqori oʻrta sinf oilasida tugʻilgan Potter gubernatorlar tomonidan taʼlim olgan va boshqa bolalardan ajratilgan holda oʻsgan. Uning koʻplab uy hayvonlari boʻlgan va dam olish kunlarini Shotlandiya va Leyk okrugida oʻtkazgan; landshaft, flora va faunaga muhabbati uygʻongan, bularning barchasini diqqat bilan kuzatgan va chizgan. Potterning tadqiqoti va zamburugʻlarning akvarellari uning mikologiya sohasida keng hurmatga sazovor boʻlishiga olib keldi. Oʻttiz yoshida Potter „Quyon Piter qissalari“ bolalar uchun juda muvaffaqiyatli kitobini mustaqil ravishda nashr etdi. Shundan soʻng, Potter toʻliq vaqtda bolalar kitoblarini yozish va tasvirlash bilan shugʻullana boshladi.

Potter oltmishdan ortiq kitob yozgan, eng mashhuri uning yigirma uchta bolalar ertaklari edi. Kitoblardan tushgan mablagʻ va xolasidan qolgan meros evaziga 1905-yilda Potter Leyk tumanidagi Near Sawrey qishlogʻidagi Hill Top fermasini sotib oldi. Keyingi oʻn yilliklar davomida u togʻlarning noyob landshaftini saqlab qolish uchun qoʻshimcha fermalarni sotib oldi. 1913-yilda, 47 yoshida u Xoksxedda idorasi boʻlgan taniqli mahalliy advokat Uilyam Xelisga turmushga chiqdi. Potter, shuningdek, Herdwick qoʻylarining naslchisi va yerni saqlashga qiziqqan fermer edi. U yerni boshqarish vazifalari va uning koʻrish qobiliyatini pasayishi faoliyatini davom ettirishni qiyinlashtirguncha ingliz nashriyotchisi Uorn uchun oʻzining bolalar kitoblari asosida yozish va illyustratsiya qilishda davom etdi.

Potter 1943-yil 22-dekabrda Near Sori shahridagi uyida 77 yoshida pnevmoniya va yurak xastaligidan vafot etdi va deyarli barcha mulkini National Trustga qoldirdi. U Leyk okrugi milliy bogʻini tashkil etuvchi yerlarning koʻp qismini saqlab qolgan. Potterning kitoblari butun dunyo boʻylab koʻplab tillarda sotilishda davom etmoqda, uning hikoyalari qoʻshiqlar, filmlar, baletlar va animatsiyalarda takrorlanadi va uning hayoti ikkita film va teleserialda tasvirlangan.
Ann Turkel

**Ann Kathryn Turkel -** amerikalik aktrisa va taniqli model. Mashhur aktyor Richard Harris bilan hamkorlik qilgani va unga turmushga chiqqanligi bilan tanilgan.

## Taʼlimi

Turkel Yahudiy oilasida dunyoga kelgan va Manhattanda voyaga yetgan. U 16 yoshga yetganda Neighborhood Playhouseʼda Sanford Meisner va Amerika Musiqiy va Dramatik Akademiyasida Filipp Burton bilan birga oʻqigan. Mana shu taʼlim dargohlari yosh Turkelning taniqli aktrisa boʻlib yetishishiga yordam bergan.

## Faoliyati
1960-yillarning oxirida aktrisa „American *Vogue“* uchun suratga tushgan. Patrick Lichfield 1970-yillarning boshlarida Birlashgan Qirollik, Bagama orollari va Italiyada uning modellik chiqishlarini suratga oldi va ularni 1981-yilga kelib *"The Most Beautiful Women"* kitobiga kiritgan.

*Turkel „Paper Lion“* (1968) filmida kichik rolni ijro etganidan soʻng, bosh rollarga taaklif etila boshladi. Birinchi asosiy roli 1974-yilda boʻlajak turmush oʻrtogʻi Richard Harrisning *"99 and 44/100% Dead"* filmidagi ijrosi boʻlgan. Keyinchalik ham ular filmlarda birgalikda arol ijro etishgan. *"The Cassandra Crossing"* (1976), *"Rendezvous"* (1977) va *"Ravagers"* (1979) shular jumlasidandir.

U 1982-yilda bir tele-shouda komiks qahramoni Modesty Blaisenitasvirlab, koʻpchilikning olqishiga sazovor boʻlgan.

## Shaxsiy hayoti
Turkel va Harris 1974-yilda Beverly Hillsda turmush qurishgan. Ularning oilaviy munosabatlari uzoqqa choʻzilmadi. 1982-yilga kelib, maʼlum sabablarga koʻra ajrashishdi. Ajrashganiga qaramay, Turkey va Xarris yaxshi doʻst boʻlib qolishgani muxlislarga maʼlum.

## Manbalar

## Havolalar

*
Lyuis Kerroll

Charlz Lutvidj Dodgson (1832-yil 27-yanvar - 1898-yil 14-yanvar), **Lyuis Kerroll** taxallusi bilan mashhur, ingliz yozuvchisi, shoiri va matematiki. Uning eng koʻzga koʻringan asarlari “Alisaning moʻjizalar mamlakatidagi sarguzashtlari” (1865) va uning davomi “Koʻzoynak orqali” (1871)dir. U so'z o'yini, mantiq va fantaziyasi bilan ajralib turardi. Uning “Jabbervoki” (1871) va “Snark ovi” (1876) she’rlari adabiy safsata janrida tasniflangan.

Kerroll oliy cherkov anglikanlar oilasidan chiqqan va u umrining ko'p qismini olim va o'qituvchi sifatida yashagan Oksforddagi Krist cherkovi bilan uzoq muddatli munosabatlarni rivojlantirgan. Elis Liddell - Masih cherkovi dekani Genri Liddellning qizi - Alisa mojizalar mamlakatida asl ilhom manbai sifatida tanilgan, ammo Kerroll buni har doim rad etgan.

Ajablanarlisi bo'lgan Kerol 1879 va 1881-yillar oralig'ida Vanity Fair jurnali uchun haftalik ruknida nashr etgan Vestminster Abbey zinapoyali jumboq so'zini yaratdi (keyinchalik uni "Doublets" deb atagan). Dunyoning ko'plab mamlakatlarida uning asarlaridan zavqlanish va targ'ib qilishga bag'ishlangan jamiyatlar mavjud.

## Adabiyot
Dodgson yoshligidan she'rlar va qisqa hikoyalar yozgan, Mischmasch oilaviy jurnaliga katta hissa qo'shgan va keyinchalik ularni turli jurnallarga yuborib, o'rtacha muvaffaqiyatga erishgan. 1854-1856-yillarda uning ishi The Comic Times va The Train milliy nashrlarida, shuningdek, Whitby Gazette va Oxford Critic kabi kichikroq jurnallarda nashr etilgan. Ushbu chiqishlarning aksariyati hazil, ba'zan satirik edi, lekin uning standartlari va ambitsiyalari qat'iy edi. “Men hali haqiqiy nashrga loyiq biror narsa yozdim deb o‘ylamayman (bunda Whitby Gazette yoki Oxonian Advertiserni o‘z ichiga olmayman), lekin bir kun kelib buni qilishdan umidimni uzmayman”, — deb yozgan edi u 1855-yil iyulida. 1850-yildan keyin u birodarlarining o'yin-kulgilari uchun qo'g'irchoq pyesalarini yozdi, ulardan biri saqlanib qolgan: La Guida di Bragia.

1856-yil mart oyida u o'zining birinchi asarini uni mashhur qiladigan nom ostida nashr etdi. "Yolg'izlik" nomli romantik she'r Poezdda "Lyuis Kerroll" muallifligida paydo bo'ldi. Bu taxallus uning asl ismiga oid oʻyin edi: Lyuis Lyudovikning inglizcha tarjima qilingan shakli boʻlib, u lotincha Lutvidj edi va Kerroll lotincha Carolus ismiga oʻxshash irlandcha familiya boʻlib, Charlz nomidan kelib chiqqan. O'tish quyidagicha davom etdi: "Charlz Lutwidge" lotin tiliga "Karolus Ludovicus" deb tarjima qilingan. Bu keyinchalik ingliz tiliga "Kerroll Lyuis" deb tarjima qilingan va keyin "Lyuis Kerroll" ga aylantirilgan. Bu taxallus muharrir Edmund Yeyts tomonidan Dodgson tomonidan taqdim etilgan to'rtta ro'yxatidan tanlangan, qolganlari Edgar Kutvellis, Edgar U. C. Vestxill va Lui Kerrolldir.
José Abella

**Xose Xaver Abella Fanjul** ( ) — meksikalik futbolchi, Atlas klubida himoyachi sifatida oʻynaydi. U Meksika terma jamoasida oʻynagan. 2016-yilgi Olimpiya oʻyinlari ishtirokchisi.

## Klub karyerasi
Abella "Santos Laguna" klubi tarbiyalanuvchisi hisoblanadi. 2011-yilda Xose mavsum uchun klubning asosiy tarkibiga kiritiladi. Abella klub safida bir daqiqa ham oʻynamay va zaxiradan bir marta ham maydonga tushmasdan Meksika chempioniga aylanadi. 2012-yilning 27-iyulida Kruz Azulga qarshi oʻyinda u Meksika Primerasida debyut qiladi. U tezda asosiy tarkibdan joy oladi va Felipe Baloyning ketishi bilan jamoaning asosiy himoyachisiga aylanadi. 2014-yilning 19-fevralida Libertadores kubogi doirasida urugvayning Penarola klubiga qarshi o‘yinda Abella “Santos” safidagi ilk golini uradi. 2015-yilda Xose ikkinchi marta Meksika chempionatida gʻolib chiqadi.

2018-yilda Abella uchinchi marta mamlakat chempioniga aylanadi.

2019-yil 12-dekabrda Abella 2020-yilgi Clausura uchun Atlas klubiga ijaraga beriladi.

## Xalqaro karyerasi
2013-yilda Meksika yoshlar terma jamoasi tarkibida Abella Tulondagi turnirda faol ishtirok etadi. Oʻsha yili u turnirda bir daqiqa ham oʻynamaganiga qaramay, KONKAKAF yoshlar oʻrtasidagi chempion boʻladi. 2013-yilning yozida Xose yoshlar terma jamoasi bilan Turkiyadagi jahon chempionatiga yoʻl oladi. Turnirda u Gretsiya, Paragvay, Mali va Ispaniya jamoalariga qarshi oʻyinlarda ishtirok etgan.

2015-yilda Abella Meksika olimpiya terma jamoasi tarkibida Kanadada boʻlib oʻtgan Panamerika oʻyinlarida kumush medalni qoʻlga kiritadi. Turnirda u Paragvay, Trinidad va Tobago, Panama va ikki marta Urugvay jamoalariga qarshi oʻyinlarda ishtirok etgan.

2016-yilning yozida Abella Meksika olimpiya terma jamoasi tarkibida Rio-de-Janeyrodagi Olimpiya oʻyinlarida ishtirok etadi. Turnirda u Germaniya va Fiji jamoalariga qarshi oʻyinlarda maydonga tushadi.

2018-yilda Abella Meksika terma jamoasi safida AQShga qarshi oʻrtoqlik oʻyinida debyut qiladi.

## Yutuqlari

; "Santos Laguna"

* Meksika chempioni : Klausura 2012, Klausura 2015, Klausura 2018
* Meksika kubogi gʻolibi: Apertura 2014
* Chempionlar chempioni : 2015-yil

; Prefabrik
; Meksika (20 yoshgacha)

* KONKAKAF yoshlar chempioni : 2013-yil

; Meksika (23 yoshgacha)

* Panamerika oʻyinlari chempioni: 2015-yil

## Havolalar
Nikolay Andreevich

**Nikolay Andreevich Arapov** (1847-yil 20-iyul – 1883-yil 21-yanvar) **—** otliq polk polkovnigi.

## Biografiyasi
1847-yil 20-iyulda Penza viloyati, Nijnelomovskiy tumani, Andreevka qishlogʻida oʻrtacha oilada tugʻilgan. U uyida ota-onasi qaramogʻida yaxshi tarbiya olgan. 1864-yil 16-martda otliq polkida kursant sifatida xizmatga kiradi. Oradan bir yil oʻtib yaʼni 1865-yil 20-iyulda kornetga, 1866-yilda esa leytenant unvoniga koʻtarildi. 1867-yil 14-apreldan – 1869-yil 31-iyulgacha u polk kvartal boʻlimi boshligʻi boʻlib xizmat qilgan.

1868-yilda shtab kapitanligiga, 1870-yilda esa kapitan lavozimiga koʻtariladi. Oʻsha yilning 30-oktyabrida u polk ta'mirchisining yordamchisi etib tayinlanadi. 1872-yil 14-yanvarda esa u ichkilikga berilib ketgani tufayli polkovnik unvoni hamda oʻz ishidan boʻshatiladi.

1883-yil 21-yanvarda Parijda surunkali pnevmoniyadan vafot etadi.  Spaso-Preobrazhenskiy monastiri qabristoniga dafn etiladi .

## Oilasi
Andrey Nikolaevich Arapovning ikkinchi oʻgʻli (1807-1874), Penza viloyatining Nijnelomovskiy va Narovchatskiy tumanlari zodagonlarining rahbari, general Ivan Andreevich Arapovning ukasi boʻlgan. Uchala aka-uka ham otliq qoʻshinda xizmat qilgan.

1866-yildan u fahriy xizmatkor Yelizaveta Petrovna Lanskaya (1848 – 1903), general-adyutant Pyotr Petrovich Lanskiy va Natalya Nikolaevnaning kenja qizi bilan turmush qurgan. Shuni taʼkidlash kerakki, aka-uka Arapovlarning xotinlari yaʼni Elizabet va Aleksandra Lanskiy toʻgʻishgan opa-singillar boʻlishgan.

**Bolalari**

* **Yelizaveta** (1873 – 1953) **—** 1892-yilda Penza viloyatining Nijnelomovskiy tumani zodagonlarining rahbari, keyinroq – amaldagi davlat maslahatchisi Viktor Dmitrievich Bibikovga uylangan. 1874-yildan u otasining oilaviy mulkida – Penza viloyati, Nijnelomovskiy tumani Andreevkada (hozirgi Andreevka qishlogʻi, Penza viloyati, Kamenskiy tumani, Golovinshchinskiy qishloq kengashi) yashagan. Inqilobdan keyin (1917) u RSFSRda, Penza viloyatida istiqomat qilib kelgan. Mol-mulki musodara qilinganidan keyin u oʻ yoqtirmagan ishlar bilan shugʻullangan. Yaʼni ingliz, nemis va fransuz tillaridan dars bergan. „Pushkin va uning avlodlari haqidagi xotiralarim“ nomli (1949-yilda yozilgan, 1995-yilda nashr etilgan) xotiralar muallifi. U Mitrofanovskoe qabristoniga dafn qilinadi.
* **Natalya** (1875 – 1970) **—** 1895-yildan – 1902-yilgacha, Nijniy Novgorod Dragun polkining leytenanti boʻlgan, Melikov bilan turmush qurgan.
* **Mariya** (A. Ofrosimov bilan turmush qurgan).

## Manbalar

## Adabiyotlar

* Otliq qoʻriqchilarning tarjimai hollari toʻplami. [1724-1899] : 100 yilligi munosabati bilan. Buyuk Hazrati imperator imperatorining otliq gvardiyasining yubileyi. Mariya Fedorovna polki / Comp. tomonidan tahrirlangan S. Panchulidzeva . – T. 4. – 1908. – B. 246.
*
Fathnomayi sultoniy

**Fathnomayi sultoniy** (Sulton fathnomasi, Tarixi amir Nasrulloxon) – tarixiy asar. Muallifi Mir Olim Buxoriy. U Buxoro amiri Amir Nasrulloxon (1826–1860) davrida Gʻuzor hokimi Muhammad Olimbekning xizmatida boʻlgan va uning topshirigʻiga koʻra ushbu asarni yozgan.
Mazkur asar Buxoro amiri Amir Shohmurod (1785–1800) hukmronligi davridan to Amir Nasruloxongacha boʻlgan davr tarixini yoritib beruvchi manbalardan biri hisoblanadi. Asar „Tarixi amir Nasrulloxon“ nomi bilan ham ataladi.
„Fathnomayi sultoniy“ asari soʻz boshi, 29 bob va bayondan iborat. Asar XVIII asrning boshlaridagi voqealar bilan boshlanadi. „Fathnomayi sultoniy“ asarida Buxoro amirlari Amir Shohmurod va Amir Haydar (1800–1826) hukmronlik davri, Amir Nasrulloxon va uning yurishlari, Qoʻqon xoni Umarxon bilan munosabatlari, Shahrisabzni bosib olish uchun qilgan yurishlari, hokimiyat uchun olib borgan yurishlari haqida maʼlumotlar keltirilgan. „Fathnomayi sultoniy“ asari koʻproq Amir Nasrulloxon davri yoritilgan. Asar Buxoro amiri Amir Nasrulloh hukmronligining dastlabki yillarida Mir Olim Buxoriy koʻrgan va shaxsiy kuzatuvlari natijasida yozib tugallangan.
„Fathnomayi sultoniy“ asari qoʻyozma nusxalaridan biri Oʻzbekiston Fanlar Akademiyasi Abu Rayhon Beruniy nomidagi Sharqshunoslik institutida saqlanadi. Mazkur asarning birinchi jildi boʻlib, ikkinchi jildi maʼlum sabablarga koʻra yozilmay qoladi. „Fathnomayi sultoniy“ asari Buxoro amirligi davri tarixini oʻrganishda muhim ahamiyatga ega.
Akademik olim Boʻriboy Ahmedov tadqiqotlariga koʻra „Fathnomayi sultoniy“ asarining maʼlum qismlari Chexovich tomonidan rus tiliga tarjima qilingan va chop etilgan.

## Manbalar

## Adabiyotlar
* 
* 
*
Abdusalom Akramov

**Abdusalom Akramov** (1908-yil, Samarqand – 1975-yil, Samarqand) – tarjimon, oʻqituvchi-pedagog. Samarqand shahar xalq taʼlimi boʻlimi mudiri. 10 yil muddat bilan mehnat lageriga surgun qilingan.
## Biografiyasi
Abdusalom Akramov 1908-yilda Samarqand shahridagi Chorraha mahallasida dunyoga kelgan. Dastlab Mahmudxoʻja Behbudiyning, keyinroq Abduqodir Shakuriy ochgan usuli jadid maktablarida taʼlim olgan. Ilk taʼlimni maktabda olgan Abdusalom Akramov Pedagogika bilim yurti maqomidagi internatda oʻqishini davom ettiradi. Oʻqishni tugatgach, muallimlik bilan shugʻullangan. Abduqodir Shakuriy, Saidrizo Alizoda, Hamza Hakimzoda Niyoziylarning maslahati ortidan Abdusalom akasi Nasim bilan birgalikda 1924-yilda savodsizlikni tugatish maktabini ochgan va yoshlarga taʼlim bergan.

Biroz vaqt muallimlik qilgandan soʻng, tahsilni davom ettirish maqsadida Moskva shahriga joʻnab ketgan. Taʼlim olish bilan birga Tojikiston vakolatxonasida dastlab tarjimon, keyinchalik maxfiy qism boshligʻi va mas’ul kotib vazifalarida faoliyat yuritadi.

Abdusalom Akramov oʻqishni tugatgandan soʻng vataniga qaytadi. 1930-yildan boshlab oʻqituvchilar malakasini oshirish institutida direktor oʻrinbosari vazifasida ishlaydi. 1932-yili „Narkompros“ning buyrugʻiga binoan Tojikiston pedogogika institutiga ishlash uchun joʻnatiladi. 1934-yilda yana Samarqandga qaytgan. 1937-yilgacha Abdusalom Akramov Samarqand shahrida xalq taʼlimi boʻlimi mudiri sifatida faoliyat olib boradi. Bir vaqtning oʻzida pedagogika institutida kechki smenada oʻqiydigan oʻquvchilarga taʼlim beradi.
## Surgun qilinishi
1937-yil 23-avgustda A.Akramovni NKVD xodimlari qamoqqa oladi. Uning taqdiri boshqa jadid namoyandalari kabi kechadi. Uyidagi hamma kitob, qoʻlyozmalar tortib olinadi, oʻzi 10 oy davomida qamoqda oʻtiradi. 1938-yil Oʻzbekiston SSR Oliy sudining maxsus kollegiyasi qarori bilan Abdusalom Akramov 10 yilga mehnat lagerlarida qamoq jazosiga hukm qilinadi. Jazoni oʻtash maqsadida Rossiyaning Kuybishev viloyatiga yuboriladi. Kuybishevda u „Bezimyanskaya TES“ qurilish korxonasida ishlaydi.

1947-yil avgust oyida Abdusalom Akramov jazo muddatini tugatib yurtiga qaytadi. 1959-yilning 10-oktyabrida Abdusalom Akramovning nomi oqlanadi. 1964-yili shaxsiy hujjatlari tiklab beriladi. Abdusalom Akramov vafotiga qadar Ulugʻbek rasadxonasida saqlovchi boʻlib ishlaydi. Abdusalom Akramov ogʻir kasallik natijasida 1975-yilning 23-aprelida vafot etgan.
## Manbalar
Müjdat Gezen

**Müjdat Gezen** (1943-yil 29-oktyabrda tugʻilgan) – turk teatr aktyori va yozuvchisi.
## Shaxsiy hayoti
Müjdat Gezen 1943-yil 29-oktabrda Istanbulda tugʻilgan. U Vefa oʻrta maktabida oʻqigan. Shu maktabda bir umrlik eng yaqin doʻstlari boʻlgan Uğur Dündar va Kemal Sunallar bilan tanishgan. 1960-yilda oʻqishni tugatgandan soʻng Istanbul shahar konservatoriyasining teatr yoʻnalishida oʻqishni davom ettirgan. Uylanganidan soʻng uning Elif Gezen ismli qizi tugʻilgan.
## Faoliyati
Oʻrta maktabda oʻqib yurgan paytlarida sheʼriyat va teatrga qiziqa boshlagan. 1960-yilda Istanbul shahar teatrida oʻz kasbi boʻlgan teatr sanʼatini tanlagan. Keyinchalik u turli xususiy teatrlarda oʻz faoliyatini davom ettirgan. 1962-yilda birinchi marta filmda rol oʻynagan. Müjdat Gezen oʻzining birinchi kitobini 1975-yilda yozgan. 1980-yildagi Turkiya davlat toʻntarilishidan soʻng u yigirma kunga qamaladi. Uning shoir Nozim Hikmet haqidagi kitobi Turkiyada bosib chiqarish qatʼiyan taqiqlangan. Shu sababli 1982-yilda oʻzining nashriyot tashkilotiga asos solgan. 1986-88-yillarda Cumhuriyet gazetasida tahrirchi sifatida ishlagan. 1991-yilda *Müjdat Gezen Sanat Merkezi* (qisqacha MSM) nomidagi badiiy tashkilotga asos solgan. Teatr va musiqa kabi turli sanʼat yoʻnalishlari boʻyicha shogirdlariga trening mashgʻulotlarni oʻtishni boshlagan. 1998-yilda Müjdat Gezen nomidagi teatr guruhiga asos solgan. 2007-yilda UNICEF tomonidan Turkiyada elchi lavozimiga tayinlangan. 2011-yilda doʻsti Uğur Dündar bilan birgalikda Televizion maktabga asos solishgan.
## Jinoiy javobgarlikka tortilishi
Müjdat Gezen 2018-yilda Uğur Dündar boshchiligidagi teledasturda „oʻz joyingni bil“ degan gapi uchun prezident Recep Tayyip Erdoğanni haqorat qilish aybi bilan jinoiy javobgarlikka tortilgan . U oʻzini himoya qilib: "Bu gapni haqorat sifatida aytmagan edim, chunki bu soʻzlarni Erdoğanni oʻzi ham ishlatar edi, shu bilan birga „oʻz joyingni bil“ soʻzi ham turk lugʻatida haqorat sifatida qayd etilmagan"-deya taʼkidlab oʻzini oqlagan
.
## Manbalar